钦定古今图书集成/理学汇编/学行典/第245卷 > 王可成
## 钦定古今图书集成/理学汇编/学行典/第245卷 > 王可成

按《通州志》：“王可成，号次槐，为工部文思院副使，慷慨
好施。天启丙寅，大水，多饿者，捐赀助有司施粥。崇祯
时岁荒，横尸衢巷，请于当事，择地埋瘗，施棺木席箔
无筭，买房十馀间于南门外，以栖乞丐，间施绵絮，僵
者得免。张湾城陷，死于兵者遗骸狼藉，请于工部郎
董中行以埋张湾北门外莲花池中，不下千馀人，时”
出家财以犒守城军士。他若助亲友婚丧事甚多。至
今里人称之曰“王善人。”